## Naredba o homologaciji vozila s obzirom na sjedala, njihova sidrišta i naslone za glavu (ECE r 17.04)

### NN 12/2000 (1.2.2000.), Naredba o homologaciji vozila s obzirom na sjedala, njihova sidrišta i naslone za glavu (ECE r 17.04)

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji (»Narodne novine« broj 55/96) ravnatelj Državnog
zavoda za normizaciju i mjeriteljstvo donosi

## NAREDBU

### O HOMOLOGACIJI VOZILA S OBZIROM NA SJEDALA, NJIHOVA SIDRIŠTA I NASLONE ZA GLAVU

I. PODRUČJE PRIMJENE

1. Cestovna motorna vozila moraju biti homologirana sukladno ovoj naredbi.

2. Odredbe ove naredbe odnose se na čvrstoću sjedala i njihovih sidrišta,
s naslonima za glavu ili bez njih, izvedbu stražnjih dijelova naslona sjedala
te na značajke naslona za glavu u vozilima kategorije M1. Te odredbe ne
primjenjuju na sklopiva sjedala, sjedala okrenuta bočno ili prema natrag
ili na bilo koji naslon za glavu pričvršćen na takva sjedala.

II. ZAHTJEVI

3. *Opći zahtjevi koji se primjenjuju na sva sjedala*

3.1 Svaki predviđeni sustav za namještanje i pomicanje mora sadržavati
(uključivati) i sustav za učvršćenje, koji mora djelovati automatski. Sustavi
za učvršćenje naslona za ruke ili drugih naprava za povećanje komfora nisu
potrebni ako prisutnost takvih naprava povećava rizik od ozljede osoba
u vozilu u slučaju sudara.

3.2 Uređaj za upravljanje otpiranjem (otpuštanjem) naprave o kojoj je
riječ u točki 2.7 Pravilnika ECE R 17.04 mora biti smješten s vanjske strane
sjedala u blizini vrata. Taj uređaj mora biti lako dostupan čak i osobi
u vozilu na sjedalu neposredno iza tog sjedala.

3.3 Stražnji dijelovi sjedala smješteni u području 1, određenu u točki
6.8.1.1 Pravilnika ECE R 17.04, moraju zadovoljiti ispitivanje apsorpcije
(preuzimanja) energije u skladu sa zahtjevima dodatka 6. Pravilnika ECE
R 17.04.

3.3.1 Smatrat će se da je ovaj zahtjev zadovoljen ako tijekom ispitivanja
prema postupku navedenom u dodatku 6 Pravilnika ECE R 17.04, veličina usporenja
glave ne prelazi iznos od 80 g u neprekidnom trajanju duljem od 3 milisekunde.
Osim toga, tijekom ispitivanja ne smiju se pojaviti nikakvi opasni bridovi,
a oni ne smiju ostati ni nakon ispitivanja.

3.3.2 Zahtjevi iz točke 3.3 ne primjenjuju se na stražnja sjedala ili
na sjedala okrenuta leđima jedno drugome.

3.4 Površine stražnjih dijelova sjedala ne smiju imati opasne neravnine
ili oštre bridove koji mogu povećavati rizik od ozljede ili težinu ozljede
osoba u vozilu. Taj zahtjev smatrat će se zadovoljenim ako površine stražnjih
dijelova sjedala, ispitane sukladno odredbama navedenim u točki 6.1 Pravilnika
ECE R 17.04, imaju polumjer zakrivljenja ne manji od:

2,5 mm u području 1

5,0 mm u području 2

3,2 mm u području 3.

Ta područja određena su u točki 6.8.1 Pravilnika ECE R 17.04.

3.4.1 Taj zahtjev ne primjenjuje se na:

3.4.1.1 dijelove pojedinih područja koji imaju izbočine manje od 3,2
mm u odnosu na okolnu površinu, a koje moraju imati zaobljene bridove,
osiguravajući da visina izbočina nije veća od polovice njezine širine

3.4.1.2 stražnja sjedala i sjedala okrenuta leđima jedno drugome

3.4.1.3 stražnje dijelove sjedala koji se nalaze ispod vodoravne ravnine
koja prolazi kroz najnižu R-točku u svakome redu sjedala. (Ako se redovi
sjedala nalaze na različitim visinama, tada ravnina, počevši od stražnjega
reda prema naprijed, mora zakretati prema gore ili dolje tvoreći uspravnu
stubu koja prolazi kroz R-točku reda sjedala neposredno ispred)

3.4.1.4 dijelove kao što su »savitljiva žičana mreža«.

3.4.2 U području 2, određenom u točki 6.8.1.2 Pravilnika ECE R 17.04,
površine smiju imati polumjer manji od 5 mm, ali ne manji od 2,5 mm, ako
zadovoljavaju ispitivanju apsorpcije energije propisanom u dodatku 6. Pravilnika
ECE R 17.04. Osim toga, te površine moraju biti obložene i podstavljene
da bi se izbjegao izravni dodir glave sa strukturom okvira sjedala.

3.4.3 Ako gore određena područja sadrže dijelove koji su obloženi gradivom
mekšim od 50 Shore A tvrdoće, prethodni zahtjevi, osim onih koji se odnose
na ispitivanje preuzimanja energije u skladu sa zahtjevima dodatka 6.,
smiju se primijeniti samo na krute dijelove.

3.5 Tijekom ispitivanja ili nakon ispitivanja propisanih u točkama 6.2
i 6.3 Pravilnika ECE R 17.04 ne smiju se pojaviti nikakva oštećenja na
okviru sjedala ili na sidrištu sjedala, na sustavima za namještanje i pomicanje
ili na njihovim napravama za učvršćenje. Trajne deformacije, uključujući
lomove, smiju biti prihvaćene ako ne povećavaju rizik od ozljede u slučaju
sudara i mogu izdržati propisana opterećenja.

3.6 Tijekom ispitivanja propisanog u točki 6.3 Pravilnika ECE R 17.04
ne smije doći do otpiranja sustava za učvršćenje.

3.7 Nakon ispitivanja, sustavi za pomicanje namijenjeni omogućivanju
ili olakšavanju ulaska osobama u vozilo moraju biti u radnom stanju; mora
ih biti moguće, najmanje jednom, otprti (otpustiti) uz pomicanje sjedala
ili dijela sjedala za koji su namijenjeni.

Za sve druge sustave za pomicanje, kao i za sustave za namještanje te
njihove sustave za učvršćenje ne zahtijeva se da budu u radnom stanju.

Za sjedala s naslonima za glavu, smatrat će se da su u vezi s čvrstoćom
naslona sjedala i njegovih naprava za učvršćenje zadovoljeni zahtjevi iz
točke 6.2 Pravilnika ECE R 17.04 ako se, nakon ispitivanja u skladu s točkom
6.4.3.6 Pravilnika ECE R 17.04, ne pojavi ni jedan lom na sjedalu ili naslonu
sjedala; u protivnome, mora biti dokazano da je sjedalo sposobno zadovoljiti
zahtjeve ispitivanja navedene u točki 6.2 Pravilnika ECE R 17.04.

U slučaju sjedala (sjedaćih klupa) s više sjedišta nego je naslona za
glavu, mora se provesti ispitivanje opisano u točki 6.2 Pravilnika ECE
R 17.04.

4. *Posebni zahtjevi za sjedala koja su opremljena ili koja su pripravljena
za opremanje s naslonima za glavu*

4.1 Postojanje (prisutnost) naslona za glavu ne smije biti dodatni izvor
opasnosti za osobe u vozilu. Posebno, naslon za glavu ne smije ni u jednom
položaju uporabe imati bilo kakvu opasnu neravninu ili oštar brid koji
povećava rizik ili ozbiljnost ozljede osoba u vozilu.

4.2 Dijelovi prednje i stražnje strane (lica i naličja) naslona za glavu
smješteni u području 1, kako je određeno u točki 6.8.1.1.3 Pravilnika ECE
R 17.04, moraju zadovoljiti zahtjeve ispitivanja apsorpcije energije.

4.2.1 Smatrat će se da je taj zahtje zadovoljen ako tijekom ispitivanja
prema postupku navedenom u dodatku 6. Pravilnika ECE R 17.04, veličina
usporenja glave ne prelazi 80 g u neprekidnom trajanju duljemu od 3 milisekunde.
Osim toga, tijekom ispitivanja se pojaviti nikakvi opasni bridovi, a oni
ne smiju ostati ni nakon ispitivanja.

4.3 Dijelovi prednje i stražnje strane (lica i naličja) naslona za glavu
smješteni u području 2, kako je određeno u točki 6.8.1.2.2 Pravilnika ECE
R 17.04, moraju biti tako obloženi i podstavljeni da je onemogućen bilo
kakav izravan dodir glave s dijelovima strukture, te da zadovoljavaju zahtjeve
iz točke 3.4 za stražnje dijelove sjedala koji se nalaze u području 2.

4.4 Zahtjevi iz točaka 4.2 i 4.3 ne primjenjuju se na dijelove stražnjih
strana (naličja) naslona za glavu namijenjene postavljanju na sjedala iza
kojih nije predviđeno ni jedno sjedalo.

4.5 Naslon za glavu mora tako pričvršćen za sjedalo ili za strukturu
vozila da ni jedan kruti i opasni dio ne izađe (proviri) iz navlake naslona
za glavu ili iz njegova pričvršćenja za naslon sjedala pod pritiskom modela
glave (ispitne glave) tijekom ispitivanja.

4.6 U slučaju sjedala s naslonom za glavu, odredbe iz točke 3.3 mogu
se, nakon suglasnosti tehničke službe, smatrati ispunjenima ako sjedalo
s naslonom za glavu zadovoljava odredbe iz točke 4.2.

5. *Visina naslona za glavu*

5.1 Visina naslona za glavu mora biti mjerena kako je opisano u točki
6.5 Pravilnika ECE R 17.04..

5.2 Za naslone za glavu koji se ne mogu namjestiti po visini, visina
ne smije biti manja od 750 mm.

5.3 Za naslone za glavu namjestive po visini:

5.3.1 visina ne smije biti manja od 750 mm; ta vrijednost mora biti
ostvarena u položaju između najvišega i najnižega mogućeg položaja namještanja

5.3.2 ne smije postojati »položaj uporabe« koji ima visinu manju od
700 mm

5.3.3 u slučaju sjedala, osim prednjih sjedala, nasloni za glavu smiju
biti takvi da mogu biti postavljeni u položaju koji ima visinu manju od
700 mm ako je takav položaj jasno prepoznatljiv osobama u vozilu kao položaj
koji nije za uporabu naslona za glavu;

5.3.4 u slučaju prednjih sjedala, nasloni za glavu smiju biti takvi
da se automatski postavljaju, ako sjedalo nije zauzeto, u položaju koji
ima visinu manju od 700 mm ako je osigurano da se nasloni za glavu automatski
postavljaju u položaj uporabe čim sjedalo bude zauzeto.

5.4 Dimenzije spomenute u točkama 5.2 i 5.3.1 smiju biti manje od 750
mm da bi se osigurala odgovarajuća zračnost između naslona za glavu i unutarnje
površine krova, prozora ili bilo kojega dijela strukture vozila; međutim,
ta zračnost ne smije biti veća od 25 mm. U slučaju sjedala opremljenih
sa sustavom za pomicanje i/ili sustavom za namještanje, ova odredba mora
se primijeniti za sve položaje sjedala. Međutim, ne smije postojati »položaj
uporabe« koji ima visinu manju od 700 mm.

5.5 Odstupanjem od zahtjeva za visinu spomenutih u točkama 5.2 i 5.3.1,
visina bilo kojeg naslona za glavu urađenoga za postavljanje na stražnja
središnja sjedala ili položaje sjedenja ne smije biti manja od 700 mm.

6. U slučaju sjedala koje je moguće opremiti s naslonom za glavu, odredbe
iz točaka 3.3 i 4.2 moraju biti provjerene.

6.1 Visina dijela naprave na koji se glava naslanja, mjerena kako je
opisano u točki 6.5 Pravilnika ECE R 17.04, ne smije biti manja od 100
mm u slučaju naslona za glavu čija se visina može namjestiti.

7. U slučaju naprave čija se visina ne može namjestiti smije biti zračnosti
veće od 60 mm između naslona sjedala i naslona za glavu. Ako se visina
naslona za glavu može namjestiti, tada on, u njegovu najnižem položaju,
mora biti na razmaku ne većem od 25 mm od vrha naslona sjedala. U slučaju
sjedala ili sjedaćih klupa čiju se visinu može namjestiti i koji su opremljeni
posebnim naslonima za glavu, ovaj zahtjev mora biti provjeren za sve položaje
sjedala ili sjedaće klupe.

8. U slučaju naslona za glavu uklopljenog u naslon sjedala, površina
koju treba razmatrati jest:

iznad ravnine okomite na referentnu crtu na 540 mm od R- točke, te

između dviju vertikalnih uzdužnih ravnina koje prolaze na 85 mm sa svake
strane referentne crte/linije. U tome području dopuštene su jedna ili više
zračnosti, koje bez obzira na njihov oblik mogu imati razmak »a« veći od
60 mm kad ih se mjeri kako je opisano u točki 6.7, pod uvjetom da su nakon
dodatnog ispitivanja prema točki 6.4.3.3.2 zahtjevi iz točke 11. još uvijek
ispunjeni.

9. U slučaju naslona za glavu čija se visina može namjestiti jedna ili
više zračnosti, koje bez obzira na njihov oblik mogu imati razmak »a« veći
od 60 mm kad ih se mjeri kako je opisano u točki 6.7 Pravilnika ECE R 17.04,
dopuštene su na dijelu naprave koji služi kao naslon za glavu pod uvjetom
da su, nakon dodatnog ispitivanja prema točki 6.4.3.3.2 Pravilnika ECE
R 17.04, zahtjevi iz točke 5.9 još uvijek ispunjeni.

10. Širina naslona za glavu mora biti takva da osigurava prikladan oslonac
za glavu osobe koja normalno sjedi. Kako je određeno prema postupku opisanom
u točki 6.6 Pravilnika ECE R 17.04, naslon za glavu mora pokriti površinu
koja se proteže ne manje od 85 mm na svaku stranu od uspravne središnje
ravnine sjedala za koje je naslon za glavu namijenjen.

11. Naslon za glavu i njegovo sidrište moraju biti takvi da je najveći
pomak X glave prema natrag, koji dopušta naslon za glavu i koji je mjeren
u skladu sa statičkim postupkom navedenim u točki 6.4.3 Pravilnika ECE
R 17.04, manji od 102 mm.

12. Naslon za glavu i njegovo sidrište moraju biti dovoljno čvrsti da
bez loma podnesu opterećenje navedeno u točki 6.4.3.6 Pravilnika ECE R
17.04. U slučaju naslona za glavu uklopljenog u naslon sjedala, zahtjevi
iz ove točke moraju se primijeniti na dio strukture naslona sjedala smješten
iznad ravnine okomite na referentnu crtu na visini 540 mm od R-točke.

13. Ako se naslon za glavu može namjestiti, ne smije biti moguće podignuti
ga iznad najveće visine namještanja, osim postupkom oslobađanja od strane
korisnika razvidno drukčijim od bilo kojega zahvata potrebnog za njegovo
namještanje.

14. Smatrat će se da čvrstoća naslona sjedala i njegovih naprava za
učvršćenje zadovoljava zahtjeve navedene u točki 6.2 ako se, nakon ispitivanja
u skladu s točkom 6.4.3.6 Pravilnika ECE R 17.04, ne pojavi nijedan lom
na sjedalu ili naslonu sjedala; u protivnom mora biti dokazano da sjedalo
može zadovoljiti zahtjeve ispitivanja navedene u točki 6.2 Pravilnika ECE
R 17.04.

IV. ISPITIVANJE VOZILA

15. Ispitivanje vozila u smislu ove naredbe može provoditi samo ovlašteni
laboratorij prema zahtjevima Pravilnika broj 17 Ekonomskog povjerenstva
Ujedinjenih naroda za Europu, s izmjenama i dopunama koje su stupile na
snagu do 26. siječnja 1994. 1 godine, koji je dodatak Ženevskom
sporazumu iz 1958. o prihvaćanju jednakih uvjeta za homologaciju i uzajamno
priznavanje homologacije opreme i dijelova motornih vozila daljnjem tekstu:
Pravilnik ECE R 17.04).

16. Pravilnika ECE R 17.04 u izvorniku dostupan je u normoteci Državnog
zavoda za normizaciju i mjeriteljstvo. Pročišćeni tekst dijelova tog pravilnika
dan je u prijevodu na hrvatski jezik u prilogu 1. ove naredbe.

\_\_\_\_\_\_
1 ECE dokumenti u kojima je objavljen tekst pravilnika:

E/ECE/324 - E/ECE/TRANS/505Rev.1/ Add.16 / Rev. 3 (Preradba 3., stupila
na snagu 28. siječnja 1990.)
E/ECE/324 - E/ECE/TRANS/505Rev.1/ Add.16 / Rev. 3/Amend. 1 (Preradba 3.,
stupila na snagu 26. siječnja 1994.)

V. HOMOLOGACIJA VOZILA

17. Državni zavod za normizaciju i mjeriteljstvo provodi homologaciju
vozila u smislu ove naredbe prema Pravilniku ECE R 17.04.

VI. PROVJERA SUKLADNOSTI

18. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila (»Narodne
novine« broj 82/96, 107/96, 79/97, 132/97, 58/98, 59/99 i 64/99).

VII. PRIMJENA

19. Ova naredba stupa na snagu osmog dana nakon objave u »Narodnim novinama«.

20. Danom stupanja na snagu ove naredbe prestaje vrijediti Pravilnik
br.17 »Jednaki propisi koji se odnose na homologaciju vozila u pogledu
otpornosti sjedala i njihovih pričvršćivanja za vozilo« (»Narodne novine«
br. 53/91).

Klasa: 011-02/99-02/5
Urbroj: 558-04/7-99-1
Zagreb, 15. siječnja 1999.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.**, v. r.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PRILOG
1.**

»JEDNAKE ODREDBE KOJE SE ODNOSE NA HOMOLOGACIJU VOZILA S OBZIROM
NA SJEDALA, NJIHOVA SIDRIŠTA I NASLONE ZA GLAVU«1 s izmjenama
i dopunama koje su stupile na snagu do 26. siječnja 1994. u prijevodu na
hrvatski jezik

**Pravilnik ECE R 17.04**

Prijevod sadrži ove dijelove pravilnika:

Točka 1. Područje primjene

Točka 2. Definicije

Točka 3. Zahtjev za homologaciju

Točka 4. Homologacija

Točka 5. Specifikacije

Točka 6. Ispitivanja (točka 6.1)

*Dodaci*:

Dodatak 1: Izjava koja se odnosi na izdanu homologaciju (ili prošireni
ili odbijenu ili povučenu homologaciju, ili potpunu obustavu proizvodnje)
tipa vozila s obzirom čvrstoću sjedala i njihovih sidrišta, u slučaju sjedala
koja su opremljena ili koja su pripravljena za opremanje s naslonima za
glavu ili sjedala koja su nisu pripravljena za opremanje takvim napravama,
i značajke naslona za glavu prema Pravilniku br. 17

Dodatak 2: Primjeri izgleda homologacijskih oznaka

\_\_\_\_\_\_
(1) Naslov izvornika na engleskome jeziku:
     UNIFORM PROVISION CONCERNING THE APPROVAL OF VEHICLES WITH      REGARD
TO SEATS, THEIR      ANCHORAGES AND HEAD RESTRAINTS

1.  PODRUČJE PRIMJENE

Ovaj pravilnik primjenjuje se na čvrstoću sjedala i njihovih pričvršćenja,
s naslonima za glavu ili bez njih, izvedbu stražnjih dijelova naslona sjedala2
te na značajke naslona za glavu u vozilima kategorije M11.

On se ne primjenjuje na sklopiva sjedala, sjedala okrenuta bočno ili
prema natrag ili na bilo koji naslon za glavu pričvršćen na takva sjedala.

\_\_\_\_\_\_\_
Napomena: Ni jedna odredba iz ovoga pravilnika ne smije biti
protumačena kao obvezni zahtjev za opremanje sjedala s naslonima za glavu.

1 Kategorije prema navedenomu u Pravilniku
br. 13 (E/ECE/324-E/ECE/TRANS/505/Rev.1/Add.12/ Rev.2, Amend.1, Amend.2/Corr.1,
Amend.3, Amend.4 i Amend.5).
2 Smatra se da su vozila kategorije M1
u skladu s odredbama točaka 5.1.3. i 5.1.4. ovoga pravilnika ako su ona
u skladu s odredbama Pravilnika br. 21 "Jednake odredbe koje se odnose
na homologaciju vozila s obzirom na njihovu unutarnju opremu"(E/ECE/324-E/ECE/TRANS/505/Rev.1/Add.20/Rev.1,
Corr.1, Amend.1 i Amend.1/Corr.1).

2.  DEFINICIJE

Za potrebe ovoga pravilnika:

2.1. *"Homologacijsa vozila"* znači homologaciju tipa
vozila s obzirom na čvrstoću sjedala i njihovih sidrišta, izvedbu stražnjih
dijelova naslona sjedala te na značajke njihovih naslona za glavu;

2.2 *"Tip vozila"* znači kategoriju motornih vozila koja
se međusobno ne razlikuju u bitnim obilježjima kako što su:

2.2.1 struktura, oblik, dimenzije, gradiva i masa sjedala, pri čemu
se sjedala smiju razlikovati u presvlaci i boji; razlike do 5% u masi homologiranoga
tipa sjedala ne smatraju se značajnima

2.2.2 tip i dimenzije sustava za namještanje, pomicanje i učvršćenje
naslona sjedala i sjedala te njihovih dijelova

2.2.3 tip i dimenzije sidrišta sjedala

2.2.4 dimenzije, okvir, gradivo i ispuna naslona za glavu, pri čemu
se smiju razlikovati u boji i presvlaci

2.2.5 tip i dimenzije dijelova za pričvršćenje naslona za glavu te značajke
dijela vozila za koji je naslon za glavu pričvršćen - u slučaju posebnoga
naslona za glavu.

2.3 *"Sjedalo"* znači strukturu, koja može i ne mora
biti cjelovita sa strukturom vozila zajedno s opremom, namijenjenu sjedenju
jednoj odrasloj osobi. Taj pojam obuhvaća posebno sjedalo i dio sjedaće
klupe namijenjen sjedenju jednoj osobi.

2.4 *"Klupa za sjedenje"* znači strukturu zajedno s opremom,
namijenjenu za sjedenje više odraslih osoba.

2.5 *"Sidrište"* znači sustav kojim je sklop sjedala
učvršćen za strukturu vozila, uključujući i pripadne dijelove strukture
vozila.

2.6. *"Sustav za namještanje"* znači napravu s pomoću
koje se sjedalo ili njegovi dijelovi mogu namjestiti na položaj koji odgovara
morfologiji (tjelesnoj građi) korisnika sjedala. Ta naprava u prvome redu
može omogućiti:

2.6.1 uzdužno pomicanje

2.6.2 pomicanje po visini

2.6.3 kutno pomicanje.

2.7 *"Sustav za pomicanje"* znači napravu koja omogućuje
da se sjedalo ili jedan od njegovih dijelova pomakne i/ili zakrene, bez
čvrste međupoložaje, dopuštajući osobama u vozilu lak pristup prostoru
iza sjedala.

2.8 *"Sustav za učvršćenje"* znači napravu koja osigurava
da sjedalo i njegovi dijelovi ostanu u bilo kojem položaju uporabe.

2.9 *"Sklopivo sjedalo"* znači pomoćno sjedalo koje je
obično sklopljeno namijenjeno za povremenu uporabu.

2.10 *"Poprečna ravnina"* znači uspravnu ravninu okomitu
na srednju uzdužnu ravninu vozila.

2.11 *"Uzdužna ravnina"* znači ravninu usporednu sa srednjom
uzdužnom ravninom vozila.

2.12 *"Naslon za glavu"* znači napravu kojoj je svrha
ograničiti pomak prema natrag glave odrasle osobe u vozilu u odnosu na
njegov torzo (trup) kako bi se u slučaju nesreće smanjila opasnosti od
ozljede vratnih kralježaka.

2.12.1 *"Uklopljeni naslon za glavu"* znači naslon za
glavu oblikovan od gornjega dijela naslona sjedala. Nasloni za glavu koji
zadovoljavaju odredbe iz točke 2.12.2 ili 2.12.3, ali koji se mogu odvojiti
od sjedala ili strukture vozila samo uz uporabu alata ili djelomičnim ili
potpunim skidanjem navlake sjedala, zadovoljavaju odredbu iz ove točke.

2.12.2 *"Skidljivi naslon za glavu"* znači naslon za
glavu koji se sastoji od dijela odvojivog od sjedala, konstruiranog za
umetanje i sigurno prihvaćanje u strukturu naslona sjedala.

2.12.3 *"Posebni naslon za glavu"* znači naslon za glavu
koji se sastoji od dijela odvojenog od sjedala, konstruiranog za umetanje
i/ili sigurno prihvaćanje u strukturu vozila.

2.13 *"R-točka"* znači referentnu točku sjedala određenu
u dodatku 3 ovoga pravilnika.

2.14 *"Referentna crta"* znači crtu na lutki koja je
načinjena prema slici 1. dopune 1. dodatka 3. ovoga pravilnika.

3.  ZAHTJEV ZA HOMOLOGACIJU

3.1. Zahtjev za homologaciju tipa vozila mora podnijeti proizvođač vozila
ili njegov valjano opunomoćeni predstavnik.

3.2 Zahtjev mora biti popraćen niže ovim dokumentima u tri primjerka
i ovim pojedinostima:

3.2.1 podrobnim opisom tipa vozila s obzirom na sjedala, njihova sidrišta
i njihove sustave za namještanje, pomicanje i učvršćenje

3.2.2 crtežima sjedala, njihovih sidrišta na vozilu i njihovih sustava
za namještanje, pomicanje i učvršćenje u odgovarajućemu mjerilu i dostatno
podrobnim

3.2.3 u slučaju sjedala s skidljivim naslonom za glavu:

3.2.3.1 podrobnim opisom naslona za glavu, posebno navodeći vrstu upotrebljenog
(upotrebljenih) gradiva za ispunu;

3.2.3.2 podrobnim opisom položaja, tipa nosača i dodataka za pričvršćenje
naslona za glavu na sjedalo;

3.2.4 u slučaju posebnog naslona za glavu:

3.2.4.1 podrobnim opisom naslona za glavu, posebno navodeći vrstu upotrebljenog
gradiva za ispunu;

3.2.4.2 podrobnim opisom položaja dodataka za pričvršćenje naslona za
glavu na strukturu vozila.

3.3 Tehničkom servisu (ovlašteni laboratorij) koji je odgovoran za provedbu
homologacijskih ispitivanja mora se dostaviti sljedeće:

3.3.1 jedno vozilo koje predstavlja tip vozila za koje je zatražena
homologacija ili dijelove vozila koje tehnički servis smatra bitnim za
homologacijska ispitivanja

3.3.2 jedan dodatni komplet sjedala koja se ugrađuju u vozilo, s njihovom
sidrištima.

3.3.3 Za vozila sa sjedalima koja su opremljena ili pripravljena za
opremanje s naslonima za glavu, dodatno zahtjevima iz točaka 3.3.1 i 3.3.2:

3.3.3.1 u slučaju skidljivih naslona za glavu: jedan dodatni komplet
sjedala koja se ugrađuju u vozilo, opremljena s naslonima za glavu i zajedno
s njihovim sidrištima;

3.3.3.2 u slučaju posebnih naslona za glavu: jedan dodatni komplet sjedala
koja se ugrađuju u vozilo zajedno s njihovim sidrištima, jedan dodatni
komplet naslona za glavu i dio strukture vozila na koju se postavlja naslon
za glavu ili cijelu strukturu.

3.4 Mjerodavna ustanova mora provjeriti postojanje zadovoljavajućih
dogovora radi osiguranja djelotvorna nadzora nad sukladnošću proizvodnje
prije izdavanja homologacije tipa.

4. HOMOLOGACIJA

4.1 Ako vozilo za koje je zatražena homologacija prema ovomu pravilniku
zadovoljava zahtjeve iz točaka 5.1 i 5.2 (sjedala koja su opremljena ili
pripravljena za opremanje s naslonima za glavu), mora se izdati homologacija
toga tipa vozila.

4.2 Svaki homologirani tip dobiva svoj homologacijski broj. Prve dvije
znamenke (sada 04, odgovara 04 nizu izmjena i dopuna koje su stupile na
snagu do 28. siječnja 1990. godine) moraju označivati broj niza izmjena
ili dopuna koji sadrži najnovije veće tehničke izmjene ili dopune ovoga
pravilnika objavljene do vremena izdavanja homologacije. Ista ugovorna
strana ne smije označiti istim brojem isti tip vozila koji je opremljen
drugim tipovima sjedala, naslona za glavu ili sjedala drukčije sidrenih
na vozilu (ovo se odnosu na sjedala s ili bez naslona za glavu) ili drugi
tip vozila.

4.3. Obavijest o homologaciji, proširenju ili o odbijanju homologacije
za određeni tip vozila po ovomu pravilniku mora biti dostavljena stranama
u Sporazumu iz 1958. godine koje primjenjuju ovaj pravilnik s pomoću formulara
koji je u skladu s modelom danim u dodatku 1. ovoga pravilnika.

4.4. Na svako vozilo koje odgovara tipu vozila koji je homologiran prema
ovomu pravilniku, na vidljivu i lako pristupačnu mjestu naznačenomu u obavijesti
o homologaciji mora se postaviti međunarodna homologacijska oznaka koja
se sastoji od:

4.4.1 kružnice oko slova "E", iza kojeg se nalazi razlikovni
broj države koja je odobrila homologaciju 3

4.4.2 broja ovoga pravilnika iza kojeg se nalazi "R", crtica
i homologacijski broj desno od kruga koji je propisan u točki 4.4.1.

4.4.3 Međutim, kad je vozilo opremljeno s jednim ili više sjedala koja
su opremljena ili pripravljena za opremanje s naslonima za glavu homologirano
tako da zadovoljava zahtjeve iz točaka 5.1 i 5.2, iza broja tog pravilnika
nalaze se slova "RA". U formularu koji je u skladu s modelom
danim u dodatku 1. ovoga pravilnika mora se prikazati koje ili koja su
sjedala opremljena ili pripravljena za opremanje s naslonima za glavu sjedala.
Oznaka mora također pokazati da su ostala sjedala u vozilu, koja nisu opremljena
ili pripravljena za opremanje s naslonima za glavu, homologirana tako da
zadovoljavaju zahtjeve iz točaka 5.1 i 5.2 ovog pravilnika.

4.5 Ako je vozilo sukladno tipu vozila homologiranu prema jednomu ili
više drugih pravilnika koji su dodaci Sporazuma u istoj zemlji koja je
izdala homologaciju prema ovomu pravilniku, nije potrebito ponavljati simbol
propisan u točki 4.4.1; u takvome slučaju brojevi pravilnika i homologacije
te dodatni simboli za pravilnike za koje je homologaciju izdala zemlja
koja je izdala homologaciju

4.6 prema ovomu pravilniku upisani su jedan ispod drugoga desno od simbola
propisanog u točki 4.4.1.

4.6 Homologacijska oznaka mora biti jasno čitljiva i neizbrisiva

4.7 Homologacijska oznaka mora se postaviti blizu proizvođačeve pločice
za identifikaciju vozila ili na njoj.

4.8 U dodatku 2. ovoga pravilnika prikazani su primjeri izgleda homologacijskih
oznaka.

\_\_\_\_\_\_
3 1 za Njemačku, 2 za Francusku, 3 za Italiju, 4 za Nizozemsku,
5 za Švedsku, 6 za Belgiju, 7 za Mađarsku, 8 za Češku Republiku, 9 za Španjolsku, 10 za
Jugoslaviju, 11 za Ujedinjeno Kraljevstvo, 12 za Austriju, 13 za Luksemburg, 14 za Švi-
carsku, 15 (prazno), 16 za Norvešku, 17 za Finsku, 18 za Dansku, 19 za Rumunjsku, 20 za
Poljsku, 21 za Portugal i 22 za Rusku Federaciju. Iduće brojeve po redu treba dodjeljivati
ostalim državama po kronološkome redu po kojemu one potvrđuju Sporazum o prihvaćanju jedna-
kih uvjeta za homologaciju i međusobno priznavanje homologacije opreme i dijelova motornih
vozila ili po kojemu se one slažu s tim sporazumom, a o tako određenim brojevima Glavno
tajništvo Ujedinjenih naroda obavijestit će ugovorne strane u tome sporazumu

5. ZAHTJEVI

5.1 *Opći zahtjevi koji se primjenjuju na sva sjedala*

5.1.1 Svaki predviđeni sustav za namještanje i pomicanje mora sadržavati
(uključivati) i sustav za učvršćenje, koji mora djelovati automatski. Sustavi
za učvršćenje naslona za ruke ili drugih naprava za povećanje komfora nisu
potrebni ako prisutnost takvih naprava povećava rizik od ozljede osoba
u vozilu u slučaju sudara.

5.1.2 Uređaj za upravljanje otpiranjem (otpuštanjem) naprave o kojoj
je riječ u točki 2.7 mora biti smješten s vanjske strane sjedala u blizini
vrata. Taj uređaj mora biti lako dostupan čak i osobi u vozilu na sjedalu
neposredno iza tog sjedala.

5.1.3 Stražnji dijelovi sjedala smješteni u području 1, određenu u točki
6.8.1.1, moraju zadovoljiti ispitivanje apsorpcije (preuzimanja) energije
u skladu sa zahtjevima dodatka 6. ovoga pravilnika.

5.1.3.1 Smatrat će se da je ovaj zahtjev zadovoljen ako tijekom ispitivanja
prema postupku navedenom u dodatku 6, veličina usporenja glave ne prelazi
iznos od 80 g u neprekidnom trajanju duljem od 3 milisekunde. Osim toga,
tijekom ispitivanja ne smiju se pojaviti nikakvi opasni bridovi, a oni
ne smiju ostati ni nakon ispitivanja.

5.1.3.2 Zahtjevi iz točke 5.1.3 ne primjenjuju se na stražnja sjedala
ili na sjedala okrenuta leđima jedno drugome.

5.1.4 Površine stražnjih dijelova sjedala ne smiju imati opasne neravnine
ili oštre bridove koji mogu povećavati rizik od ozljede ili težinu ozljede
osoba u vozilu. Taj zahtjev smatrat će se zadovoljenim ako površine stražnjih
dijelova sjedala, ispitane sukladno odredbama navedenim u točki 6.1, imaju
polumjer zakrivljenja ne manji od:

2,5 mm u području 1

5,0 mm u području 2

3,2 mm u području 3.

Ta područja određena su u točki 6.8.1.

5.1.4.1 Taj zahtjev ne primjenjuje se na:

5.1.4.1.1 dijelove pojedinih područja koji imaju izbočine manje od 3,2
mm u odnosu na okolnu površinu, a koje moraju imati zaobljene bridove,
osiguravajući da visina izbočina nije veća od polovice njezine širine

5.1.4.1.2 stražnja sjedala i sjedala okrenuta leđima jedno drugome

5.1.4.1.3 stražnje dijelove sjedala koji se nalaze ispod vodoravne ravnine
koja prolazi kroz najnižu R-točku u svakome redu sjedala. (Ako se redovi
sjedala nalaze na različitim visinama, tada ravnina, počevši od stražnjega
reda prema naprijed, mora zakretati prema gore ili dolje tvoreći uspravnu
stubu koja prolazi kroz R-točku reda sjedala neposredno ispred)

5.1.4.1.4 dijelove kao što su "savitljiva žičana mreža".

5.1.4.2 U području 2, određenom u točki 6.8.1.2, površine smiju imati
polumjer manji od 5 mm, ali ne manji od 2,5 mm, ako zadovoljavaju ispitivanju
apsorpcije energije propisanom u dodatku 6. ovoga pravilnika. Osim toga,
te površine moraju biti obložene i podstavljene da bi se izbjegao izravni
dodir glave sa strukturom okvira sjedala.

5.1.4.3 Ako gore određena područja sadrže dijelove koji su obloženi
gradivom mekšim od 50 Shore A tvrdoće, prethodni zahtjevi, osim onih koji
se odnose na ispitivanje preuzimanja energije u skladu sa zahtjevima dodatka
6., smiju se primijeniti samo na krute dijelove.

5.1.5 Tijekom ispitivanja ili nakon ispitivanja propisanih u točkama
6.2 i 6.3 ne smiju se pojaviti nikakva oštećenja na okviru sjedala ili
na sidrištu sjedala, na sustavima za namještanje i pomicanje ili na njihovim
napravama za učvršćenje. Trajne deformacije, uključujući lomove, smiju
biti prihvaćene ako ne povećavaju rizik od ozljede u slučaju sudara i mogu
izdržati propisana opterećenja.

5.1.6 Tijekom ispitivanja propisanog u točki 6.3 ne smije doći do otpiranja
sustava za učvršćenje.

5.1.7 Nakon ispitivanja, sustavi za pomicanje namijenjeni omogućivanju
ili olakšavanju ulaska osobama u vozilo moraju biti u radnom stanju; mora
ih biti moguće, najmanje jednom, otprti (otpustiti) uz pomicanje sjedala
ili dijela sjedala za koji su namijenjeni.

Za sve druge sustave za pomicanje, kao i za sustave za namještanje te
njihove sustave za učvršćenje ne zahtijeva se da budu u radnom stanju.

Za sjedala s naslonima za glavu, smatrat će se da su u vezi s čvrstoćom
naslona sjedala i njegovih naprava za učvršćenje zadovoljeni zahtjevi iz
točke 6.2 ako se, nakon ispitivanja u skladu s točkom 6.4.3.6, ne pojavi
ni jedan lom na sjedalu ili naslonu sjedala; u protivnome, mora biti dokazano
da je sjedalo sposobno zadovoljiti zahtjeve ispitivanja navedene u točki
6.2.

U slučaju sjedala (sjedaćih klupa) s više sjedišta nego je naslona za
glavu, mora se provesti ispitivanje opisano u točki 6.2.

5.2 *Posebni zahtjevi za sjedala koja su opremljena ili koja su pripravljena
za opremanje s naslonima za glavu*

5.2.1 Postojanje (prisutnost) naslona za glavu ne smije biti dodatni
izvor opasnosti za osobe u vozilu. Posebno, naslon za glavu ne smije ni
u jednom položaju uporabe imati bilo kakvu opasnu neravninu ili oštar brid
koji povećava rizik ili ozbiljnost ozljede osoba u vozilu.

5.2.2 Dijelovi prednje i stražnje strane (lica i naličja) naslona za
glavu smješteni u području 1, kako je određeno u točki 6.8.1.1.3, moraju
zadovoljiti zahtjeve ispitivanja apsorpcije energije.

5.2.2.1 Smatrat će se da je taj zahtjev zadovoljen ako tijekom ispitivanja
prema postupku navedenom u dodatku 6, veličina usporenja glave ne prelazi
80 g u neprekidnom trajanju duljemu od 3 milisekunde. Osim toga, tijekom
ispitivanja ne smiju se pojaviti nikakvi opasni bridovi, a oni ne smiju
ostati ni nakon ispitivanja.

5.2.3 Dijelovi prednje i stražnje strane (lica i naličja) naslona za
glavu smješteni u području 2, kako je određeno u točki 6.8.1.2.2, moraju
biti tako obloženi i podstavljeni da je onemogućen bilo kakav izravan dodir
glave s dijelovima strukture, te da zadovoljavaju zahtjeve iz točke 5.1.4
za stražnje dijelove sjedala koji se nalaze u području 2.

5.2.4 Zahtjevi iz točaka 5.2.2 i 5.2.3 ne primjenjuju se na dijelove
stražnjih strana (naličja) naslona za glavu namijenjene postavljanju na
sjedala iza kojih nije predviđeno ni jedno sjedalo.

5.2.5 Naslon za glavu mora biti tako pričvršćen za sjedalo ili za strukturu
vozila da ni jedan kruti i opasni dio ne izađe (proviri) iz navlake naslona
za glavu ili iz njegova pričvršćenja za naslon sjedala pod pritiskom modela
glave (ispitne glave) tijekom ispitivanja.

5.2.6 U slučaju sjedala s naslonom za glavu, odredbe iz točke 5.1.3
mogu se, nakon suglasnosti tehničke službe, smatrati ispunjenima ako sjedalo
s naslonom za glavu zadovoljava odredbe iz točke 5.2.2.

5.3 *Visina naslona za glavu*

5.3.1 Visina naslona za glavu mora biti mjerena kako je opisano u točki
6.5.

5.3.2 Za naslone za glavu koji se ne mogu namjestiti po visini, visina
ne smije biti manja od 750 mm.

5.3.3 Za naslone za glavu namjestive po visini:

5.3.3.1 visina ne smije biti manja od 750 mm; ta vrijednost mora biti
ostvarena u položaju između najvišega i najnižega mogućeg položaja namještanja

5.3.3.2 ne smije postojati "položaj uporabe" koji ima visinu
manju od 700 mm

5.3.3.3 u slučaju sjedala, osim prednjih sjedala, nasloni za glavu smiju
biti takvi da mogu biti postavljeni u položaju koji ima visinu manju od
700 mm ako je takav položaj jasno prepoznatljiv osobama u vozilu kao položaj
koji nije za uporabu naslona za glavu;

5.3.3.4 u slučaju prednjih sjedala, nasloni za glavu smiju biti takvi
da se automatski postavljaju, ako sjedalo nije zauzeto, u položaju koji
ima visinu manju od 700 mm ako je osigurano da se nasloni za glavu automatski
postavljaju u položaj uporabe čim sjedalo bude zauzeto.

5.3.4 Dimenzije spomenute u točkama 5.3.2 i 5.3.3.1 smiju biti manje
od 750 mm da bi se osigurala odgovarajuća zračnost između naslona za glavu
i unutarnje površine krova, prozora ili bilo kojega dijela strukture vozila;
međutim, ta zračnost ne smije biti veća od 25 mm. U slučaju sjedala opremljenih
sa sustavom za pomicanje i/ili sustavom za namještanje, ova odredba mora
se primijeniti za sve položaje sjedala. Međutim, ne smije postojati "položaj
uporabe" koji ima visinu manju od 700 mm.

5.3.5 Odstupanjem od zahtjeva za visinu spomenutih u točkama 5.3.2 i
5.3.3.1, visina bilo kojeg naslona za glavu urađenoga za postavljanje na
stražnja središnja sjedala ili položaje sjedenja ne smije biti manja od
700 mm.

5.4 U slučaju sjedala koje je moguće opremiti s naslonom za glavu, odredbe
iz točaka 5.1.3 i 5.2.2 moraju biti provjerene.

5.4.1 Visina dijela naprave na koji se glava naslanja, mjerena kako
je opisano u točki 6.5, ne smije biti manja od 100 mm u slučaju naslona
za glavu čija se visina može namjestiti.

5.5 U slučaju naprave čija se visina ne može namjestiti smije biti zračnosti
veće od 60 mm između naslona sjedala i naslona za glavu. Ako se visina
naslona za glavu može namjestiti, tada on, u njegovu najnižem položaju,
mora biti na razmaku ne većem od 25 mm od vrha naslona sjedala. U slučaju
sjedala ili sjedaćih klupa čiju se visinu može namjestiti i koji su opremljeni
posebnim naslonima za glavu, ovaj zahtjev mora biti provjeren za sve položaje
sjedala ili sjedaće klupe.

5.6 U slučaju naslona za glavu uklopljenog u naslon sjedala, površina
koju treba razmatrati jest:

iznad ravnine okomite na referentnu crtu na 540 mm od R- točke, te između
dviju vertikalnih uzdužnih ravnina koje prolaze na 85 mm sa svake strane
referentne crte/linije. U tome području dopuštene su jedna ili više zračnosti,
koje bez obzira na njihov oblik mogu imati razmak "a" veći od
60 mm kad ih se mjeri kako je opisano u točki 6.7, pod uvjetom da su nakon
dodatnog ispitivanja prema točki 6.4.3.3.2 zahtjevi iz točke 5.9 još uvijek
ispunjeni.

5.7 U slučaju naslona za glavu čija se visina može namjestiti jedna
ili više zračnosti, koje bez obzira na njihov oblik mogu imati razmak "a"
veći od 60 mm kad ih se mjeri kako je opisano u točki 6.7, dopuštene su
na dijelu naprave koji služi kao naslon za glavu pod uvjetom da su, nakon
dodatnog ispitivanja prema točki 6.4.3.3.2, zahtjevi iz točke 5.9 još uvijek
ispunjeni.

5.8 Širina naslona za glavu mora biti takva da osigurava prikladan oslonac
za glavu osobe koja normalno sjedi. Kako je određeno prema postupku opisanom
u točki 6.6, naslon za glavu mora pokriti površinu koja se proteže ne manje
od 85 mm na svaku stranu od uspravne središnje ravnine sjedala za koje
je naslon za glavu namijenjen.

5.9 Naslon za glavu i njegovo sidrište moraju biti takvi da je najveći
pomak X glave prema natrag, koji dopušta naslon za glavu i koji je mjeren
u skladu sa statičkim postupkom navedenim u točki 6.4.3, manji od 102 mm.

5.10 Naslon za glavu i njegovo sidrište moraju biti dovoljno čvrsti
da bez loma podnesu opterećenje navedeno u točki 6.4.3.6. U slučaju naslona
za glavu uklopljenog u naslon sjedala, zahtjevi iz ove točke moraju se
primijeniti na dio strukture naslona sjedala smješten iznad ravnine okomite
na referentnu crtu na visini 540 mm od R-točke.

5.11 Ako se naslon za glavu može namjestiti, ne smije biti moguće podignuti
ga iznad najveće visine namještanja, osim postupkom oslobađanja od strane
korisnika razvidno drukčijim od bilo kojega zahvata potrebnog za njegovo
namještanje.

5.12 Smatrat će se da čvrstoća naslona sjedala i njegovih naprava za
učvršćenje zadovoljava zahtjeve navedene u točki 6.2 ako se, nakon ispitivanja
u skladu s točkom 6.4.3.6, ne pojavi nijedan lom na sjedalu ili naslonu
sjedala; u protivnom mora biti dokazano da sjedalo može zadovoljiti zahtjeve
ispitivanja navedene u točki 6.2.

6. ISPITIVANJA

6.1 *Opće odredbe koje se primjenjuju na sva ispitivanja*

6.1.1 Naslon sjedala, ako se može namjestiti, mora biti učvršćen u položaju
koji odgovara nagibu prema natrag i to tako da referentna crta torza lutke,
koja je opisana u dodatku 3., tvori s okomicom kut koji je što je moguće
bliži iznosu od 25, ako proizvođač nije drukčije naveo.

6.1.2 Ako su sjedalo, njegov mehanizam za učvršćenje i njegova ugradba
istovjetni ili simetrični u odnosu na drugo sjedalo u vozilu, tehnička
služba može ispitati samo jedno takvo sjedalo.

6.1.3 U slučaju sjedala s naslonima za glavu koji se mogu namjestiti,
ispitivanja moraju biti obavljena s naslonima za glavu postavljenim u najnepovoljniji
položaju (općenito, u najviši položaj) dopušten njegovim sustavom za namještanje.

11. UPUTE ZA UPORABU

11.1 Za sjedala opremljena s naslonima za glavu koji se mogu namjestiti,
proizvođači moraju osigurati upute kako rukovati, namještati, učvršćivati
te, gdje je primjenljivo, skidati naslone za glavu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  DODATAK
1.

(Najveći format: A4 (210 x 297 mm)

IZJAVA

izdana od: (naziv mjerodavne ustanove)

![](dodatni/374680.gif)

                                                        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

koja se odnosi na: IZDANU HOMOLOGACIJU
                            PROŠIRENU HOMOLOGACIJU
                            ODBIJENU HOMOLOGACIJU
                            POVUČENU HOMOLOGACIJU
                            POTPUNU OBUSTAVU PROIZVODNJE

tipa vozila s obzirom na čvrstoću sjedala i njihovih sidrišta, u slučaju
sjedala koja su opremljena ili koja su pripravljena za opremanje s naslonima
za glavu ili sjedala koja nisu pripravljena za opremanje takvim napravama,
i značajke naslona za glavu prema Pravilniku br. 17

Homologacija br. \_\_\_\_\_\_\_\_\_\_\_\_\_\_\_ Proširenje br.: \_\_\_\_\_\_\_\_\_\_\_\_\_\_\_

 1. Trgovački naziv ili oznaka motornog vozila \_\_\_\_\_\_\_\_\_\_\_\_\_\_\_\_\_\_\_\_

 2. Tip vozila: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Naziv i adresa proizvođača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ako je potrebno, naziv i adresa predstavnika proizvođača: - \_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Opis sjedala: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6 Broj sjedala koja su opremljena ili koja su pripravljena za opremanje
s
   naslonima za glavu, s ili bez mogućnosti namještanja: \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Opis sustava za namještanje, pomicanje i učvršćenje sjedala ili njihovih

    dijelova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Opis sidrišta sjedala: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Uzdužni položaj sjedala kod ispitivanja: \_\_\_\_\_\_\_\_\_\_\_\_\_\_\_\_\_\_\_\_\_\_\_

10. Vozilo dostavljeno na homologaciju dana: \_\_\_\_\_\_\_\_\_\_\_\_\_\_\_\_\_\_\_\_

11. Tehnička ustanova odgovorna za provedbu homologacijskih ispitivanja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Datum izvještaja o ispitivanju izdanog od te ustanove: \_\_\_\_\_\_\_\_\_\_\_\_

13. Broj izvještaja o ispitivanju izdanog od te ustanove: \_\_\_\_\_\_\_\_\_\_\_\_\_\_

14. Napomene: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15. Homologacija izdana/proširena/odbijena/povučena:2 \_\_\_\_\_\_\_\_\_\_\_\_

16. Mjesto postavljanja homologacijske oznake na vozilu: \_\_\_\_\_\_\_\_\_\_\_

18. Mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

19. Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20. Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

21. Sljedeći dokumenati označeni gore prikazanim homologacijskim brojem

     dodaci su ove obavijesti:

… crteži, sheme i nacrti sjedala, njihovog sidrenja na vozilo, sustava
za nam-
     ještanje i pomicanje sjedala i njihovih dijelova i njihovih naprava
za učvršćenje

… fotografije sjedala, njihovih sidrišta,sustava za namještanje i pomicanje
sje-
     dala i njihovih dijelova i njihovih naprava za učvršćenje

Napomena: U slučaju sjedala koja su opremljena naslonima za glavu kako
je
određeno u točkama 2.12.2 i 2.12.3 ovoga pravilnika, naslon za glavu mora
biti
prikazan na svim crtežima, shemama i fotografijama.

\_\_\_\_\_\_\_\_

1. Razlikovni broj zemlje
koja je izdala/proširila/odbila/povukla homologaciju (vidi odredbe
    o homologaciji u ovome pravilniku).

2. Prekrižiti što se ne primjenjuje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  DODATAK
2.

PRIMJERI IZGLEDA HOMOLOGACIJSKIH OZNAKA

Model A
(vidi točku 4.4, 4.4.1, 4.4.2 i 4.4.3 ovoga pravilnika)

*Vozila koja imaju najmanje jedno sjedalo koje je opremljeno
ili pripravljeno za opremanje s naslonom za glavu*

![](dodatni/374681.gif)
a > 8mm

Gornja homologacijska oznaka stavljena na vozilo pokazuje da je taj
tip vozila bio homologiran u Nizozemskoj (E4), s obzirom na čvrstoću sjedala
koje je opremljeno ili pripravljeno za opremanje s naslonima za glavu te
na značajke tih naslona za glavu, prema Pravilnik br. 17 pod homologacijskim
brojem 042439. Prve dvije znamenke homologacijskoga broja pokazuju da je
Pravilnika br. 17 već uključivao 04 niz izmjena i dopuna kad je homologacija
izdana. Gornja homologacijska oznaka također pokazuje da je taj tip vozila
također bio homologiran s obzirom na čvrstoću ostalih sjedala koja su opremljena
ili pripravljena za opremanje s naslonima za glavu, prema Pravilniku br.
17.

Model B
(vidi točke 4.4, 4.4.1, 4.4.2 i 4.4.3 ovoga pravilnika)

*Vozila sa sjedalima koja su nisu opremljena ili pripravljena
za opremanje s naslonima za glavu*

![](dodatni/374682.gif)
a > 8mm

Gornja homologacijska oznaka stavljena na vozilo pokazuje da taj tip
vozila ima sjedala koja su nisu opremljena ili pripravljena za opremanje
s naslonima za glavu i da je bio homologiran u Nizozemskoj (E4), s obzirom
na čvrstoću sjedala i njihovih sidrišta, prema Pravilniku br. 17 pod homologacijskim
brojem 042439. Prve dvije znamenke homologacijskoga broja pokazuju da je
Pravilnik br. 17 već uključivao 04 niz izmjena i dopuna kad je homologacija
izdana.

Model C
(vidi točku 4.5 ovoga pravilnika)

*Vozila s najmanje jednim sjedalom koje je opremljeno ili pripravljeno
za opremanje s naslonom za glavu*

![](dodatni/374683.gif)
a > 8mm

Gornja homologacijska oznaka stavljena na vozilo pokazuje da taj tip
vozila ima najmanje jedno sjedalo koje je opremljeno ili pripravljeno za
opremanje s naslonom za glavu i da je bio homologiran u Nizozemskoj (E4),
prema pravilnicima br. 17 i 33 1 .

Homologacijski brojevi pokazuju da je Pravilnik br. 17 uključivao 04
niz izmjena i dopuna i da je Pravilnik br. 33 još bio u izvornom obliku
na dan kad je homologacija izdana. Gornja homologacijska oznaka također
pokazuje da je taj tip vozila bio homologiran prema Pravilniku br. 17 s
obzirom na čvrstoću svih sjedala u vozilu koja su nisu opremljena ili pripravljena
za opremanje s naslonima za glavu.

Model D
(vidi točku 4.5 ovoga pravilnika)

*Vozila sa sjedalima koja su nisu opremljena ili pripravljena
za opremanje s naslonima za glavu*

![](dodatni/374684.gif)
a > 8mm

Gornja homologacijska oznaka stavljena na vozilo pokazuje da taj tip
vozila ima sjedala koja su nisu opremljena ili pripravljena za opremanje
s naslonima za glavu i da je bio homologiran u Nizozemskoj (E4), prema
pravilnicima br. 17 i 33 1. Homologacijski brojevi pokazuju da je Pravilnik
br. 17 uključivao 04 niz izmjena i dopuna i da je Pravilnik br. 33 još
bio u izvornom obliku na dan kad je homologacija izdana.

Naredba, NN 12/2000-144
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)